સંબંધમાં એક મહત્વની બાબત છે – પરસ્પર નિરપેક્ષતા. આ થોડી અઘરી સાધના છે, પરંતુ સંબંધો જેટલા નિઃસ્વાર્થ અમે નિર્વ્યાજ હશે, તેટલા આપણે વધારે પુષ્ટ બનીશું. કશી પણ અપેક્ષા વગર મા પોતાનું સર્વસ્વ બાળકોમાં રેડી દે છે; તો માતૃત્વ આજે પૃથ્વી પરનું ગૌરીશિખર મનાય છે. દુનિયાભરના સાહિત્યમાં સૌથી વધારે ગુણગાન ગવાયાં હોય તો તે આ માતૃત્વ’ના છે ! આ અનુભવની વાણી છે, માનવજીવનનું સાર-સર્વસ્વ છે.